PRÍLOHA

CELKOVÝ STAV PROJEKTU PODĽA HLAVNÝCH ÚLOH

(POZN.: ÚLOHY S VYSOKOU PRIORITOU SÚ OZNAČENÉ „*“)

A. ZNIŽOVANIE PRAVDEPODNOBNOSTI KOLAPSU (Štrukturálna stabilizácia)

Úloha 1	* Zosúladenie projektu stabilizácie a tienenia a jeho príprava

Bola dokončená celková správa o stabilizácii, tienení a prístupe do krytu.  Dokument je posudzovaný dozorným orgánom. 
Úloha ukončená.

Úloha 2	Stabilizácia a tienenie západnej sekcie.
Bol vydaný súhlas EBRD s návrhom projektového riešenia stabilizácie (máj 2000) na základe odporúčania medzinárodnej poradnej skupiny (IAG) s navrhovaným riešením.
Úloha ukončená.

Úloha 3	Stabilizácia a tienenie veľkých nosníkov a južnej sekcie.
		Úloha ukončená (začiatkom roka 2000).

Úloha 4	Stabilizácia a tienenie východnej a severnej sekcie.
Súhlas EBRD s návrhom projektovaného riešenia stabilizácie severnej sekcie (máj 2000) na základe odporúčania IAG s navrhovaným riešením.
Úloha ukončená.

Úloha 5	Stabilizácia stropu, stropných nosníkov a pokrytia
Pokračovanie analýz optimalizácie ďalších 10-tich čiastkových stabilizačných opatrení s cieľom optimalizácie postupov pre konštrukciu nového krytu (napr. posilnenie ukotvenia nosníkov a meranie ich stability).
Úloha v zásade ukončená.

Úloha 6	* Prieskum konštrukcie a jej monitorovanie 

Boli identifikované zóny (20), v ktorých sa navrhuje inštalácia monitorovacích zariadení (úloha je súčasťou úlohy č. 17).
Úloha ukončená. 

Úloha 7	* Geotechnický prieskum

Správa o výsledku geotechnického prieskumu bola vypracovaná na základe pripomienok IAG. Bude vykonaný dodatočný geotechnický prieskum predovšetkým z pohľadu stability nového krytu. 

- 1 -
Úloha 8	* Seizmické charakteristiky a monitorovanie

Bolo vypracované a odporučené technické riešenie pre seizmický monitorovací systém. Na základe odporúčania IAG tento systém môže byť značne zjednodušený, pretože systém včasného seizmického varovania (EWS) nebude prepojený na bezpečnostné systémy (napr. na systém blokovania prachu  (EDSS)) a na systém včasného oznamovania havárií. Úloha je časťou úlohy č. 17.
Úloha ukončená.

B. ZNIŽOVANIE NÁSLEDKOV PO KOLAPSE

Úloha 9	Príprava na mimoriadne udalosti

Bola realizovaná integrácia havarijného plánu projektu do celkového havarijného plánu elektrárne. Proces je v etape schvaľovania dozorným orgánom. 

Úloha 10	* Zvládnutie prašnosti

Vyhodnocujú sa technické možnosti na kontrolu prachu ako podklad pre kontrakt.

Úloha 11	Havarijný systém zvládnutia prašnosti

Na základe pripomienok IAG úloha bola zrušená z dôvodu technickej nerealizovateľnosti. Úloha mala byť súčasťou úlohy č. 21.
Úloha zrušená.

C.  ZVYŠOVANIE JADROVEJ BEZPEČNOSTI

Úloha 12	Ovládanie odkritičnosti a jadrová bezpečnosť

Bola vypracovaná správa, obsahujúca koncepciu projektu pre monitorovací systém, ktorú posudzuje dozorný orgán. Návrh technických špecifikácií schválila PMU.
Úloha ukončená.

Úloha 13	* Spracovanie odpadových vôd

Bol vypracovaný  návrh systému nakladania s tekutým odpadom. Systém predpokladá prečerpávanie odpadových vôd do systému hospodárenia s tekutými rádioaktívnymi odpadmi na 3. bloku elektrárne. Medzinárodná poradná skupina (IAG) súhlasila s  návrhom.

-2-
Úloha 14	Charakterizovanie materiálu s obsahom jadrového paliva (FCM)

Pôvodná úloha predpokladala program analýzy a charakterizovania vlastností FCM. Počas obstarávania príslušných zariadení v roku 2000 bolo zistené, že zariadenia  potrebujú rozsiahly výskumný a vývojový program. Takýto program nebol pôvodne predpokladaný. PMU preto navrhuje, aby sa úloha zahrnula do niektorej inej úlohy zaoberajúcej sa touto problematikou (úlohy č. 19, 20 alebo 17).

D.		ZVYŠOVANIE RADIAČNEJ BEZPEČNOSTI PRACOVNÍKOV A ŽIVOTNÉHO  PROSTREDIA

Úloha 15	Program radiačnej ochrany

Technická špecifikácia bola predložená dozornému orgánu na schválenie. Boli dodané najvýznamnejšie komponenty systému.
Úloha pred ukončením.

Úloha 16	* Bezpečnosť práce, požiarna ochrana, infraštruktúra a riadenie prístupu

Boli dodané zariadenia na kontrolu vstupov osôb do krytu (bez aktívneho napojenia na havarijné systémy). 

Úloha 17	Integrovaný monitorovací systém

Projektová manažérska jednotka (PMU) odporučila zjednodušený monitorovací systém bez priameho prepojenia na havarijné systémy. 

Úloha 18	Integrovaná databáza (riadenie konfigurácie)

Technický projekt je hotový a prebieha obstarávanie technického vybavenia.

E.	DLHODOBÁ STRATÉGIA KONVERZIE NA ENVIRONMENTÁLNE      BEZPEČNÉ  MIESTO

Úloha 19	* Predbežná stratégia pre nakladanie s materiálom obsahujúcim palivo (FCM) a nakladanie s odpadom

Hodnotili sa alternatívy pre odstránenie FCM a alternatívy odpadového hospodárstva. Pripravuje sa stratégia pre monitorovanie RAO a možností ich skladovania v novej ochrannej obálke. Rozhodnutia sa očakávajú v máji 2001 (míľnik P7).

-3-
Úloha 20	Vývoj technológie odstraňovania FCM

Pracuje sa na hodnotení alternatív technológií na likvidáciu FCM. Rozhodnutie  o používaní technológie sa očakáva v máji r. 2001 (míľnik P9).
Rozhodnutie o stratégii definitívneho ukladania  FCM (do geologických formácií alebo do nového krytu)sa očakáva v roku 2003 (míľnik P8).

Úloha 21	* Stratégia bezpečnej obálky

Boli hodnotené rôzne projektové návrhy  nového krytu. EBRD preferuje „ľahkú“ verziu ochrannej obálky, ktorá má optimálny pomer medzi radiačnou ochranou, bezpečnosťou počas výstavby, nákladovosťou, prevádzkou a technickým riešením.
Do apríla 2001 ukrajinská strana nesúhlasila s preferovaným riešením, čím dochádza k časovému posunu plnenia termínu  míľnika P10.
Rozhodnutie o technickom riešení novej obálky sa očakáva na rokovaní zhromaždenia prispievajúcich krajín v júni 2001.

Úloha 22	Vytvorenie bezpečnej obálky pre odstraňovanie FCM

Úloha nadväzuje na úlohu č. 21. Navrhované riešenie novej obálky má zohľadniť aj požiadavku možnosti odstraňovania FCM zo starého krytu.

-4-